Uashingtoni nderon një berber të personaliteteve dhe qytetarëve të thjeshtë
Një rrugë në qendër të Uashingtonit ka marrë emrin e berberit Diego D'Ambrozio, në nderim të rolit të tij në komunitet
Diego D'Ambrozio i përshëndet ngrohtë të gjithë ata që futen në sallonin e tij. Ai gjithashtu i përcjell klientët me një "Ciao" të përzemërt kur largohen. D'Ambrozio është italian. Ai e hapi sallonin e tij në zonën Dupont Circle të Uashingtonit pak pasi imigroi në Shtetet e Bashkuara në vitet 1960. Ai thotë se ka mijëra klientë të rregullt, dhe po aq miq e shokë. Ndër miqtë e tij janë disa personalitete të elitës së Uashingtonit si dhe diplomatë të huaj. Muret e sallonit të Diegos janë të mbushura me fotografitë e tyre, që ata vetë ia kanë dhënë në shenjë të miqësisë së ndërsjelltë. Por jo vetëm presidentë e kryeministra. Ka edhe uashingtonas të thjeshtë, si Steve Levy, i cili i pret flokët këtu. Zoti Levy jeton jo larg sallonit të Diegos dhe gjatë 25 vjetëve të fundit, thuajse çdo të premte pasdite, vjen për të prerë flokët. D'Ambrozio është gjithashtu një fqinj i mirë, thotë StivGavula, i cili hapi 4 vjet më parë një restorant ngjitur me sallonin e Djegos. Të dy ata janë bërë miq dhe partnerë në përpjekjet për të ripërtërirë zonën. Zyrtarët e bashkisë kohët e fundit e nderuan D'Ambrozion për përpjekjet e tij për të zbukuruar dhe përmirësuar lagjen. Pas 47 vjetësh pune në këtë zonë ku ka ngritur biznesin, tani kjo pjesë e rrugës në lagjen Dupont Circle ka marrë emrin e Diego D’Ambrozios. thotë zoti Gavula D'Ambrozio është nderuar gjithashtu nga ambasada italiane për mbrojtjen e kulturës italiane. Por ai vetë krenohet me klientët që i kanë mbetur besnikë prej vitesh: Diego nuk ka në plan të shkëputet ndonjëherë nga ajo që e cilëson si “puna më e mirë në botë”.